**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK  
 A PRAVIDLÁ ELEKTRONICKEJ AUKCIE**

**pre časť 1 a časť 2 predmetu zákazky**

1. **Kritérium na vyhodnotenie ponúk**:

Ponuky sa vyhodnocujú na základe kritériá na vyhodnotenie ponúk (najnižšia cenapodľa § 44 ods. 3 písm. c) zákona):

* pre časť 1: **Celková cena za dodanie 1 ks stravného lístka vrátane provízie v EUR bez DPH**
* pre časť 2: **Celková cena za dodanie 1 ks elektronickej stravovacej poukážky vrátane provízie v EUR bez DPH**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“) určeného v oznámení o vyhlásení verejného obstarávania a na základe pravidiel jeho uplatnenia určených v týchto súťažných podkladoch.

Návrh na plnenie kritéria na vyhodnotenie ponúk - uchádzač vyplní elektronicky formulár uvedený v ponuke, časť „Hodnotiace kritériá“ v súlade s údajmi uvedenými v Prílohe č. 3 - Štruktúrovaného rozpočtu ceny týchto súťažných podkladov pre každú časť samostatne.

Všetky ceny, ako aj návrh na plnenie kritéria uvedené v ponuke uchádzača podľa predmetných súťažných podkladov musia byť zaokrúhlené na štyri (4) desatinné miesta.

1. **Pravidlá na uplatnenie kritéria:**

Systém EKS automatizovane označí ponuku s najnižšou navrhovanou cenou kritéria pre príslušnú časť za prvú, ponuku s druhou najnižšou navrhovanou cenou kritéria pre príslušnú časť za druhú, ponuku s treťou najnižšou navrhovanou cenou kritéria pre príslušnú časť za tretiu, atď. Ponuku uchádzača, ktorú systém EKS automatizovane vyhodnotil podľa predmetného kritéria pre príslušnú časť, ktorá sa umiestnila sa na prvom mieste v poradí, splnila podmienky účasti a požiadavky na predmet zákazky, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritériá u viacerých uchádzačov, rozhoduje o poradí ponúk:

**Pre časť 1:**

1. Najkratšia lehota dodania nepersonalizovaných stravných lístkov od doručenia objednávky vyjadrená v hodinách.

Návrh na plnenie tohto vyhodnocovacieho kritéria je možné zadať celým číslom len v rozmedzí 8 až 48 hodín. Do lehoty dodania stravných lístkov určenej v hodinách sa započítajú hodiny pracovného času od 7:00 hod. do 15:00 hod.

1. Najkratšia lehota dodania personalizovaných stravných lístkov od doručenia objednávky vyjadrená v hodinách.

Návrh na plnenie tohto vyhodnocovacieho kritéria je možné zadať celým číslom len v rozmedzí 8 až 56 hodín. Do lehoty dodania stravných lístkov určenej v hodinách sa započítajú hodiny pracovného času od 7:00 hod. do 15:00 hodDo lehoty dodania stravných lístkov určenej v hodinách sa započítajú hodiny pracovného času od 7:00 hod. do 15:00 hod.

**Pre časť 2:**

Najkratšia lehota dodania elektronických stravovacích kariet od doručenia elektronickej objednávky, na miesto určenia vyjadrená v dňoch.

Kritéria je možné zadať celým číslom len v rozmedzí 1 až 7 dní. Jedným pracovným dňom sa rozumie pracovný čas od 7:00 do 15:00 hod.

**Elektronická aukcia**

Elektronická aukcia sa bude realizovať certifikovaným aukčným systémom – Aukčný modul Elektronického kontraktačného systému (aktuálna verzia). Podmodul elektronická aukcia je priama súčasť systému EKS a umožňuje uchádzačom v reálnom čase v rámci elektronickej aukcie upravovať svoje ponuky, ktoré boli predložené zo strany uchádzačov v rámci zadávania predmetnej zákazky, po ich vyhodnotení podľa zákona.

Elektronické aukcie v tomto podmodule sú vytvárané v súlade so zákonom, t.j. zoradenie ponúk predložených v rámci zadávania predmetnej zákazky sa vykoná na základe elektronickej aukcie.

Podmodul EKS v rámci vytvorenia elektronickej aukcie zabezpečí nasledovné:

1. zhodu názvu elektronickej aukcie s názvom predmetnej zákazky,
2. zhodu kritéria – názov a pravidlá uplatnenia tohto kritéria s kritériom a pravidlami jeho uplatnenia, ktoré sa použilo v rámci vyhodnotenia ponúk podľa zákona pred elektronickou aukciou,
3. účastníci elektronickej aukcie – ako účastníci elektronickej aukcie sú zaevidovaní tí uchádzači, ktorých ponuky boli v rámci zadávania predmetnej zákazky vyhodnotené podľa kritéria na vyhodnotenie ponúk uvedených v oznámení o vyhlásení verejného obstarávania a pravidiel jeho uplatnenia uvedených v týchto súťažných podkladoch, v súlade so zákonom,
4. vstupné ponuky – prevzaté sú údaje zo všetkých predložených a vyhodnocovaných ponúk podľa písm. c) tejto časti týchto súťažných podkladov.

Elektronická aukcia sa začne a skončí v termínoch uvedených vo výzve na účasť v elektronickej aukcii. Verejný obstarávateľ vykoná elektronickú aukciu pre každú časť predmetu zákazky samostatne.

Kritérium elektronickej aukcie:-pre časť 1: **Celková cena za dodanie 1 ks stravného lístka   
 vrátane provízie v EUR bez DPH**

* pre časť 2: **Celková cena za dodanie 1 ks elektronickej   
   stravovacej poukážky vrátane provízie v EUR bez DPH**

Predmetom elektronickej aukcie je:pre časť 1: **Celková cena za dodanie 1 ks stravného lístka vrátane   
 provízie v EUR bez DPH**

pre časť 2: **Celková cena za dodanie 1 ks elektronickej stravovacej  
 poukážky vrátane provízie v EUR bez DPH**

EKS po úvodnom úplnom vyhodnotení ponúk a zostavení poradia z predložených ponúk elektronicky informuje súčasne prostredníctvom výzvy na účasť v elektronickej aukcii, zaslanej na adresu elektronickej komunikácie, o začatí elektronickej aukcie všetkých uchádzačov (ďalej len „účastník/ov“), ktorých ponuky spĺňajú určené podmienky na predloženie nových celkových cien za dodanie požadovaného predmetu zákazky vyjadrených v EUR bez DPH.

V priebehu elektronickej aukcie budú zverejňované všetkým účastníkom zaradeným do elektronickej aukcii v aukčnej sieni informácie, ktoré umožnia účastníkom zistiť v každom okamihu ich relatívne umiestnenie, t.j. **v priebehu elektronickej aukcie sa všetkým účastníkom zaradeným do elektronickej aukcie zobrazí/bude min. zobrazovať:**

* Všeobecné informácie o elektronickej aukcii (názov aukcie, kritérium na vyhodnotenie ponúk, odkaz na predmetnú zákazku)
* Informácie o čase (Serverový čas, Dĺžka trvania aukcie, Predlžovanie aukcie, Čas začiatku aukcie, Predpokladaný čas ukončenia aukcie, Zostávajúci čas aukcie, Čas do začiatku aukcie, informácia o prerušovaní aukcie v prípade trvania aukcie mimo prevádzkových hodín EKS)
* Systémové oznamy
* Informácie o hodnote kritéria aktuálne najvýhodnejšej ponuky
* Informáciu o relatívnom poradí a hodnote kritéria účastníka

V rámci priebehu elektronickej aukcie bude účastníkom zobrazované poradie, ktoré bude stanovené na základe pravidiel a podľa kritéria v súlade s týmito súťažnými podkladmi.

Predmetom úpravy v elektronickej aukcii pre jednotlivé časti predmetu zákazky bude celková cena za dodanie požadovaného predmetu zákazky vyjadrená v EUR bez DPH. Uchádzač bude upravovať celkovú cenu za dodanie požadovaného predmetu zákazky vyjadrenú v EUR bez DPH smerom dole. Verejný obstarávateľ upozorňuje, že systém neumožní podať ponuku s návrhom zhodnej celkovej ceny za dodanie požadovaného predmetu zákazky vyjadrenej v EUR bez DPH (na žiadnom mieste v poradí) v rámci elektronickej aukcie.

Minimálny krok úpravy ponuky v prípade nového návrhu celkovej ceny za dodanie požadovaného predmetu zákazky vyjadrenej v EUR bez DPH v rámci elektronickej aukcie je v hodnote **0,0001 EUR**.

**Prístup do aukčnej siene účastníka**

Účastníkom, ktorí postúpili do elektronickej aukcie na základe úvodného úplného vyhodnotenia predložených ponúk zákazky, sa po prihlásení do systému EKS zobrazí hypertextový odkaz na aukčnú sieň vo vernom detaile predmetnej zákazky, a to min. 15 minút pred začiatkom elektronickej aukcie. V tomto časovom limite si môžu účastníci elektronickej aukcie skontrolovať svoju vstupnú celkovú cenu za dodanie požadovaného predmetu zákazky vyjadrenú v EUR bez DPH.

Zároveň účastníkom elektronickej aukcie bude tiež zaslaná pripomienka formou emailovej notifikácie 10 minút pred začiatkom elektronickej aukcie.

**Prístup do aukčnej siene verejnosti**

Hypertextový odkaz na verejnú aukčnú sieň bude zobrazený vo vernom detaile predmetnej zákazky, a to bezprostredne po vytvorení elektronickej aukcie.

**Predpokladaný čas ukončenia elektronickej aukcie:**

Elektronická aukcia bude trvať 20 minút, s opakovanou možnosťou predĺženia o 2 minúty. Ak účastník ponúkne novú celkovú cenu za dodanie požadovaného predmetu zákazky vyjadrenú v EUR bez DPH, ktorá spĺňa požiadavky týkajúce sa minimálnych rozdielov, počas posledných 2 minút trvania elektronickej aukcie, elektronická aukcia sa predlžuje o 2 minúty, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o 2 minúty vždy, keď počas jej predĺženia účastník ponúkne novú celkovú cenu za dodanie požadovaného predmetu zákazky vyjadrenú v EUR bez DPH, ktorá spĺňa požiadavky týkajúce sa minimálnych rozdielov, a to aj opakovane.

Systém EKS elektronickú aukciu skončí:

* ak nedostane žiadne ďalšie nové celkové ceny za dodanie požadovaného predmetu zákazky vyjadrené v EUR bez DPH, ktoré spĺňajú požiadavky týkajúce sa minimálnych rozdielov.

Po ukončení elektronickej aukcii už nebude možné upravovať celkové ceny za dodanie požadovaného predmetu zákazky vyjadrené v EUR bez DPH, ktoré boli predmetom elektronickej aukcii.

Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník.

**Požiadavky na technické vybavenie**

Aktuálna verzia jedného z prehliadačov: Internet Explorer, Mozilla Firefox, Google Chrome.

Ďalšie technické požiadavky:

* prehliadač so zapnutým javascript a povoleným cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

**Doplňujúce informácie**

Technické problémy na strane uchádzača nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v elektronickej aukcii), verejný obstarávateľ odporúča uchádzačom mať pripravený náhradný zdroj elektrickej energie, prípadne mobilný internet napr. prenosný počítač s mobilným internetom..